Në bazë të nenit 44, paragrafit (7) të Ligjit për Arsim Profesional dhe Trajnim (“Gazeta Zyrtare e Republikës së Maqedonisë së Veriut” nr. 3/25, 74/25 dhe 111/26), ministri i Arsimit dhe Shkencës solli 
R R E G U L L O R E
për mënyrën e shpërndarjes së mjeteve nga të hyrat vetanake në shkollën e mesme shtetërore – qendër rajonale për arsim professional dhe trajnim
Neni  1


Me këtë rregullore rregullohet mënyra e shpërndarjes së mjeteve nga të hyrat vetanake në shkollën e mesme shtetërore - qendër rajonale për arsim profesional dhe trajnim (në vijim të tekstit: qendra rajonale), të realizuara nga pjesëmarrja e përdoruesve të shërbimeve (arsimi dhe dhënia e provimeve nga ana e nxënësve me korrespodencë arsimi i nxënësve/pjesëmarrësve në arsimin pas të mesëm (arsimi specialistik), arsimi i personave në arsimin joformal të të rriturve dhe validimi i arsimit joformal dhe të mësuarit  me përvojë (informal) lëshimi i dëftesave, diplomave, certifikatave, shtojcave etj, dokumentet e dëftesave, diplomave, certifikatave, shtojcave dhe dokumenteve të tjera të lëshuara, si dhe dokumentet e vërtetimeve për fondin e orëve), si dhe shitja e produkteve dhe shërbimeve që rezultojnë nga ushtrimi i veprimtarisë bazë dhe plotësuese, si dhe nga shoqëritë tregtare, ndërmarrjet publike, institucionet dhe organet e administratës shtetërore, projektet e miratuara nga ministri, donacionet, sponsorizimet, testamentet, dhuratat, trashëgimitë, teprica e bartur e të hyrave nga vitet e kaluara, kthimi i tatimit mbi fitimin, kthimi i tatimit mbi vlerën e shtuar, kompensimet e dëmeve nga kompanitë e sigurimeve dhe burime të tjera në përputhje me ligjin.
Neni  2
Mjetet e realizuara në përputhje me nenin 1 të kësaj rregulloreje përdoren për avancimin, modernizimin, zhvillimin e veprimtarisë dhe nevojat e tjera të domosdoshme të qendrës rajonale.

Neni  3
Shpërndarja e mjeteve të realizuara në përputhje me nenin 1 të kësaj rregulloreje bëhet si vijon:

1.  Një pjesë e mjeteve, në lartësinë deri në 50%, mund të përdoret për qëllimet e mëposhtme:
· shpenzime për shërbimet komunale (energji elektrike, ujë, mbeturina, ngrohje, karburante, postë, telefon etj.);

· furnizimi me mjete didaktike, mobilje shkollore dhe materiale të tjera për nevojat e qendrës rajonale;
· furnizimi me pajisje TIK;
· furnizimi me pajisje, mjete dhe makineri për arsimin praktik dhe të tjera për nevojat e qendrës rajonale; 

· furnizimi me materiale për realizimin e arsimit praktik dhe për nevojat e qendrës rajonale;
· mirëmbajtja e hapësirave dhe klasave për zhvillimin e mësimit, si dhe e hapësirave të tjera shkollore dhe oborrit të shkollës, si dhe mbikëqyrja; 

· mirëmbajtja e pajisjeve softuerike, harduerike dhe pajisjeve të tjera në qendrën rajonale;
· furnizimi me inventar të imët, materiale të tjera, materiale shkollore, materiale zyre dhe mjete për mirëmbajtjen e higjienës; 

·  furnizimi me pajisje mbrojtëse gjatë punës, uniforma dhe këpucë për nxënësit, mësimdhënësit, bashkëpunëtorët profesionalë dhe punonjësit e tjerë; 

· pasurimi i fondit bibliotekar dhe furnizimi me gazeta, revista dhe botime të tjera;
· sigurimi i nxënësve dhe punonjësve; 

· sigurimi i objekteve të qendrës rajonale; 

· dezinfektimi, deratizimi dhe dezinsektimi i objekteve të qendrës rajonale;
· shërbime shëndetësore për nevojat e punonjësve të qendrës rajonale;
· shtypja dhe publikimi i materialeve reklamuese për promovimin e aktiviteteve të qendrës rajonale dhe fotografimi i nxënësve dhe punonjësve;
· publikimi i shpalljeve publike dhe njoftimeve të tjera në mjetet e informimit publik për nevojat e qendrës rajonale;
· trajnime dhe përsosje profesionale të mësimdhënësve, bashkëpunëtorëve profesionalë dhe punonjësve të tjerë;
· pjesëmarrje në gara vendore dhe ndërkombëtare të nxënësve, mësimdhënësve dhe bashkëpunëtorëve profesionalë;
· arsim praktik i nxënësve në shkolla të tjera partnere/qendra rajonale në vend dhe jashtë vendit; 

· realizimi i aktiviteteve arsimore jashtëshkollore; 

· vizita të nxënësve, mësimdhënësve, bashkëpunëtorëve profesionalë dhe punonjësve të tjerë në kompani, panaire, seminare, forume dhe konferenca, në funksion të sektorit, në vend dhe jashtë vendit;
· kompensim për verifikimin e programeve për arsim formal dhe joformal dhe akreditimin e institucionit për realizimin e tyre, si dhe hulumtime në fushën e arsimit; 

· shërbime të transportit në arsim; dhe 

· qëllime të tjera.
2)  Pjesë e mjeteve, në lartësi deri në 20%, mund të përdoret për sigurimin e kushteve për investime të reja, me qëllim përmirësimin e kushteve hapësinore dhe kushteve të tjera për punën e qendrës rajonale.

3) Pjesë e mjeteve, në lartësi deri në 30%, mund të përdoret për angazhimin e të punësuarve të qendrës rajonale dhe të personave të jashtëm, të cilët nuk janë të punësuar në qendrën rajonale.

Neni 4
Të punësuarit nga neni 3, paragrafi (1), pika (3) e kësaj rregulloreje angazhohen për detyra pune jashtë orarit të rregullt të punës ose për detyra pune të cilat nuk janë të përcaktuara për vendin e tyre të punës me aktin e sistematizimit të qendrës rajonale.
Personat e jashtëm, të cilët nuk janë të punësuar në qendrën rajonale, angazhohen sipas nevojës dhe me vlerësimin e drejtorit të qendrës rajonale.

Lartësia e kompensimeve rregullohet me akt të brendshëm të miratuar nga organi drejtues i qendrës rajonale.

Për angazhimin e përcaktuar në paragrafin (1) dhe (2) të këtij neni, drejtori i qendrës rajonale miraton aktin (aktvendim ose vendim).

Me përjashtim nga paragrafi (4) i këtij neni, nëse angazhohet drejtori i qendrës rajonale, për të aktin e miraton kryetari i Këshillit Drejtues.

Në qendrën rajonale mbahet evidencë për aktet nga paragrafi  (4) dhe (5) të këtij neni.
Nga ana e personit të punësuar ose të angazhuar nga paragrafi (1) dhe (2) përgatitet Raport për angazhimin, i cili i dorëzohet drejtorit të qendrës rajonale, ndërsa nëse është angazhuar drejtori i qendrës rajonale, Raporti për angazhimin i dorëzohet kryetarit të Këshillit Drejtues.
Neni  5
Nga ana e qendrave rajonale, më së voni deri më 28 shkurt të vitit aktual për vitin paraprak, Ministrisë së Arsimit dhe Shkencës i dorëzohet raport për sigurimin dhe shpërndarjen e mjeteve, në përputhje me shpërndarjen në përqindje të përcaktuar me këtë rregullore.
                             Neni  6



Për lartësinë e mjeteve nga pjesëmarrja e përdoruesve të shërbimeve të përcaktuara në nenin 1 të kësaj rregulloreje, organi drejtues miraton çmimore.

Për shitjen e produkteve dhe shërbimeve që janë rezultat i kryerjes së veprimtarisë themelore dhe veprimtarisë shtesë, në përputhje me nenin 1 të kësaj rregulloreje, organi drejtues mund të miratojë çmimore më së voni deri më 1 gusht të vitit aktual shkollor, për vitin e ardhshëm shkollor.

Çmimorja nga paragrafi 2 i këtij neni mund të plotësohet, përkatësisht të ndryshohet nga organi drejtues edhe gjatë vitit, nëse bëhet fjalë për prodhim dhe shitje të produkteve me karakter sezonal.

Neni  7
Me ditën e fillimit të zbatimit të kësaj rregulloreje, pushon së vlefshmi Rregullorja për mënyrën e shpërndarjes së mjeteve nga të ardhurat vetanake në shkollën e mesme shtetërore – qendër rajonale për arsim professional dhe trajnim, me numër prot.13-7167/1, të datës 16.05.2025.
Neni  8
Kjo rregullore hyn në fuqi ditën e nesërme nga dita e miratimit të saj, ndërsa do të fillojë të zbatohet nga data 01.09.2026.
Министерка за образование и наука,





             проф. д-р Весна Јаневска с.п
Numër: 13-10510/1
Data: 17.08.2026 v.
